Ərdoğan-Əliyev görüşü: “Yeni müharibə” öncəsi razılaşdırılacaq məqamlar - TƏHLİL\n5 Fevral 2016 16:20\nTürkiyə prezidenti Rəcəb Tayyib Ərdoğan altı aylıq fasilədən sonra - fevralın 18-də yenə Bakıya gəlir. Sonuncu dəfə türk lider ötən il Bakıda keçirilən I Avropa Oyunlarının açılışı mərasiminə qatılmışdı və çox maraqlıdır ki, o, Azərbaycan torpağında Rusiya prezidenti Vladimir Putinlə də görüşdü. Görüşün qapalı hissəsində müzakirə olunanlar bəlli deyildi, lakin hotel foyesində ayaqüstü söhbətdə iki lider arasındakı gərginlik açıq şəkildə sezilirdi. Həmin vaxt ortaya çıxan informasiyalara görə, türk və rus lideri “Türk axını” layihəsində razılığa gələ bilmədikləri üçün narazı üz ifadələrini ictimaiyyətdən gizlətməmişdi.\nSon altı ayda çox şey dəyişib və situasiya tamam fərqlidir. Hazırkı situasiyada Ərdoğanın Bakı səfəri bir çox aspektdən mühümdür. İlkin versiya kimi rəsmi Bakının Türkiyə və Rusiya arasında vasitəçi olması ortaya atılır. Bəli, bu ehtimal həmişə gündəmdə olub və Azərbaycanın siyasi rəhbərliyinin problemi həll etmək iqtidarında olduğunu danmaq olmaz. Xüsusilə Azərbaycan lideri İlham Əliyevin Ankara və Moskvada xüsusi ağırlıqla qarşılanması məsələni sülh yoluna qoymaq üçün unikal variantdır. Lakin hər şeydən öncə tərəflər bunu istəməlidir. Rəsmi Bakı da iki ölkə arasındakı gərginlikdən narahatlığını dilə gətirərək, vasitəçi ola biləcəyini deyib. Məsələ qalır tərəflərə. Hazırda tərəflərin belə bir istəkdə olduğunu demək çətindir.\nÇünki ötən ilin 24 noyabrında Türkiyə hava sərhədini pozan rus təyyarəsinin vurulması iki ölkə arasındakı gərginlik atmosferini pik həddə çatdırdı. Ruslar buna cavab olaraq türklərə qarşı iqtisadi sanksiyalar tətbiq etdi, eləcə də Suriyaya humanitar yardım aparan türk TIR-larını bombaladı. Bunun fonunda Türkiyənin Rusiyadan aldığı təbii qaza yenidən baxmaq məsələsi gündəmə gəldi, bu məsələdə Bakı Ankaranın yanında olduğunu bəyan etdi. Bir neçə gün öncə türk TIR-ları Suriyada yenə rus bombardmançıları tərəfindən vuruldu. Hazırda Rusiya Suriyanın Türkiyə sərhədində yerləşən Qamışlıda hərbi baza yaratmaq istəyir və Türkiyənin Suriyaya qəfil hücum edəcəyinə dair xəbərlər dolaşmaqdadır.\nAnkara və Moskva arasında buzların əriyəcəyinə dair ehtimalı sıfıra endirən bir sıra səbəblər var.\n- Kreml təyyarənin vurulması ilə bağlı Türkiyədən üzr istəməsini tələb edir və bu istək hələ də Vladimir Putinlə görüşmək niyyətini gizlətməyən Ərdoğanın qarşısında əsas şərt olaraq irəli sürülür. Halbuki, belə bir üzr Türkiyənin haqlı mövqeyindən əl çəkməsi demək olar. Bu baxımdan, Ankaranın ümumiyyətlə bu məsələyə görə nə vaxtsa ruslardan üz istəcəyi gözlənilən deyil. Vladimir Putin üçün bu, hər şeydən öncə ruslar arasında yaratdığı “toxunulmaz Rusiya” mifinin dağılması deməkdir. Türkiyəyə qarşı sanksiyalar, TIR-ların vurulması kimi addımlar da həmin mifin xilasına yönəlmiş addımlardır. Bu baxımdan, ikitərəfli münasibətlərdə baharın gələcəyini gözləmək çətin görünür.\n- Türkiyə-Rusiya münasibətlərinə payızın gətirilməsi həm də Qərbin Moskvaya qarşı ümumi dalğasının bir hissəsi idi və Ankara burada öz geosiyasi çıxarları çərçivəsində yer aldı. Doğrudur, bu oyunda yer alan Türkiyə qurbanlar verdi, xüsusilə iqtisadi sferada itkilərlə razılaşdı. Amma hesab etmək olar ki, Türkiyə rəhbərliyi daha uzaq geosiyasi hədəflər üçün bu addımı atdı. Bunlardan bəlkə də birincisi Suriyada rusların türklərə qarşı çıxması və Ərdoğanın 5 ilə yaxın müddət ərzində Əsədin getməsi ilə bağlı tutduğu siyasətə zərbə vurmaq idi. Eyni zamanda, Yaxın Şərqdə Türkiyənin izlədiyi geosiyasətə rus əngəlinin yaranmasını qəbul etmək niyyəti yoxdur. Rusiyanın Suriyada PYD-yə (PKK-nın Suriya qolu) açıq şəkildə dəstək verməsi isə bütün körpülərin yandırılması oldu.\nMaraqların toqquşması ilə yanaşı, Ankaranın Rusiya ilə bağlı yaranmış situasiyada dünya birliyində onu əvəzləmək hədəfləri də var. Misal üçün, Ərdoğan son dövrlər BMT Təhlükəsizlik Şurasının tərkibinin dəyişməsinin vacibliyini dilə gətirir və bir çox hallarda haqlı arqumentlər irəli sürür. Bu, dünyada yaranmış siyasi böhranın çıxış yollarını axtarmaqla yanaşı, Türkiyənin çökəcək Rusiyanı Təhlükəsizik Şurasında əvəzləməsi üçün də zəmin yaradır. Bunun baş verməsi Türkiyəni regional gücdən hegemon gücə çevirə, üstəlik Azərbaycanın da bir çox maraqlarının həyata keçməsini təmin edə bilər. Təbii ki, bu hələlik gözləntilərdir.\nÜmumi fonda belə görünür ki, Qərbin Rusiyaya qarşı apardığı siyasətdə yer alan Türkiyənin bundan sonra geri çəkilərək, Moskva ilə buzları əritməsi öz müttəfiqlərini qarşısına alması deməkdir. Məhz bu faktor iki ölkənin yaxın perspektivdə eyni masaya oturacağını mümkünsüz edir.\nBütün bunlar Ərdoğanın Bakıya Putinlə barışmaq üçün gəlmədiyi fikrini gücləndirir. Belə olanda “Ərdoğan qardaş adlandırdığı Azərbaycan Prezidenti İlham Əliyevlə nələri müzakirə edəcək?” sualı yaranır.\nTəbii ki, Türkiyə prezidentinin Azərbaycana gəlişi ikitərəfli iqtisadi əməkdaşlığın daha da gücləndirilməsi, yeni müqavilələrin bağlanması, Bakı və Ankaranın birgə layihəsi olan Cənub Qaz Dəhlizi ətrafında yaranmış situasiyaların gözdən keçirilməsi və atılacaq addımların müzakirəsi, həmçinin, təhlükəsizlik məsələləri kimi mühüm sahələrlə birbaşa əlaqəsi var. Türkiyə-Azərbaycan Yüksək Səviyyəli Strateji Əməkdaşlıq Şurasının iclasında iki ölkəni maraqlandıran bütün məsələlərin gündəmə gətiriləcəyi şübhəsizdir.\nLakin Ərdoğanın Bakı səfərində iki ana xətt açıq görünür.\n1. Son proseslər Türkiyənin Suriyada daha geniş əməliyyatlara başlaya biləcəyini göstərir. Bu, faktiki olaraq Rusiya qüvvələri ilə Suriyada yeni döyüş deməkdir. Görünür, Ərdoğan “yeni müharibə” adlandırıla biləcək siyasi gedişi etməmişdən öncə İlham Əliyevlə "saatlarını yoxlayır".\nTürkiyə-Rusiya qarşıdurmasında Bakının seçim etmədiyi görünür. Bunu gözləmək də absurd olardı. Lakin Prezident İlham Əliyevin Rusiyanın buraxmadığı Türkiyə TIR-larına yol açması, təbii qaz məsələsində “mən qardaşıma qaz verəcəm, həm də daha ucuz” deməsi dolayısı ilə onun tərəzinin Türkiyə gözünə ağırlıq verdiyini göstərdi. Görünür, Ərdoğan da planlaşdırdığı yeni addımı İlham Əliyevlə müzakirə etmədən atmaq istəmir. Burada iki amil ola bilər: birincisi, Ankara Bakının Rusiya ilə bağlı siyasətini nəzərə almaq və müzakirədən sonra buna uyğun hərəkət etmək istəyir, ikincisi, Türkiyə yeni siyasətində Azərbaycanın dəstəyinə ehtiyacı var. Prezident İlham Əliyevin Suriya böhranından çıxış yollarının müzakirəsi üçün Böyük Britaniyanın Baş naziri Devid Kameronun dəvəti ilə Londona dəvət edilməsi ikinci ehtimalı gücləndirir. Hesab etmək olar ki, Suriya, ümumilikdə Yaxın Şərqlə bağlı dünya liderlərinin yeni siyasətində Azərbaycan da yer alacaq. İlk baxışdan, Azərbaycanın yerləşdiyi Qafqaz regionu ilə Yaxın Şərq uzaq görünə bilər, amma iki region arasında mühüm bağların olduğu şübhəsizdir, xüsusilə Rusiya faktoru baxımından. Digər tərəfdən, Azərbaycanın Əfqanıstandakı NATO qüvvələri üçün tranzit rolunu üzərinə götürdüyünü unutmamalıyıq. Bu baxımdan, Yaxın Şərqlə bağlı atılacaq addımlarda dünya güclərinin Bakıya ehtiyacı var.\nƏrdoğanın Bakı səfərində bu amillər, eləcə də İŞİD-ə qarşı yaradılan “İslam koalisiyası”nda Azərbaycanı da görmək istəklərinin müzakirəsi gözləniləndir.\n2. Ərdoğanın səfərində ikinci ana xətt regionda Ankara-Tiflis-Bakı üçbucağının gücləndirilməsi ola bilər. Belə ki, Ankara ilə kəllə-kəlləyə gələn Kreml dərhal Ermənistanda hərbi gücünü artırdı. İrəvana hərbi helikopterlər “hədiyyə etdi” və Ermənistanla birgə hava hücumundan müdafiə sistemi yaratmaq qərarını verdi. Hətta dəqiqləşməmiş informasiyalara görə, Rusiya Ermənistanın Türkiyə ilə sərhəd ərazilərinə qoşunlarını da yerləşdirib. Bu, Türkiyə, dolayısı ilə Azərbaycan üçün də təhdiddir. Bu təhdidə qarşı Ankaranın Bakı ilə eyni marşrut üzrə hərəkət etməsi normaldır. Bu, marşrut Türkiyə, Gürcüstan və Azərbaycan arasında tədricən möhkəmlənən hərbi və siyasi ittifaqın gücləndirilməsindən keçir. Ankara uzun onilliklərdən sonra Qafqaz siyasətində bu ittifaqla fürsət əldə etdi. Əslində Rusiyanın Ermənistana dəstəyi artırması və yeni regional ittifaqa adekvat güc yaratmaq cəhdləri də buna hesablanıb. Hesab etmək olar ki, Ərdoğan Bakıda İlham Əliyevlə bu məsələni nəzərdən keçirəcək və çox güman ki, türk lider bu səfərdən sonra “qaz oyunu” ilə Rusiyaya isti münasibət göstərən Tiflislə də təmasları genişləndirəcək. Məqsəd regional ittifaqı Rusiyanın atacağı addımlara qarşı adekvat vəziyyətə gətirməkdir. Bu, həmçinin, İranla da bağlıdır. Çünki sanksiyaların aradan qaldırılmasından sonra İranın regional güc olmaq istəkləri ortaya çıxıb.\nQafqazı öz maraq dairəsində görən Tehran regiondakı Ankara-Tiflis-Bakı ittifaqına qarşı Rusiya-Ermənistan birliyində yer almaq niyyətindədir. Belə olanda qarşı cəbhə daha da güclənir və bu, Türkiyəni təxirəsalınmaz addımlar atmağa məcbur edir.\nBu iki ana xətlə yanaşı, Ərdoğan Bakıda azərbaycanlı həmkarı ilə Transxəzər layihəsini də müzakirə edəcək. Geosiyasi proseslər fonunda mühüm yer tutan enerji amilinə görə bu vacib məqam hesab olunmalıdır. Türkiyə prezidenti ötən ilin 12 dekabr tarixində Aşqabad səfəri zamanı bu məsələni müzakirə etdi. Türkmənbaşı layihəyə yox demir, lakin haqlı olaraq Xəzərdə Rusiya faktorunu də gözdən çıxarmır. Həmçinin, qaz resurslarını Avropa bazarına çıxarmaq istəyən İran da Transxəzərə yeni rəqib kimi qəbul olunmalıdır. Bunun fonunda Ərdoğanın gündəmə gətirəcəyi məsələlər sırasında bu layihə də xüsusi yer tutur. Çünki türkmən qazının dənizdən Bakıya gətiriləcək hazırda inşa olunan Cənub Qaz Dəhlizi layihəsinə qoşulması həm Türkiyənin qaz ehtiyacının ödənməsi, həm də Avropanın qaz bazarı uğrunda gedən rəqabətdən Ankara və Bakının qalib kimi çıxması üçün əhəmiyyətlidir.


"Əgər korrupsiya, rüşvətxorluq halları olmasaydı..." - İlham Əliyev - ArazMedia.Az\n“Əgər korrupsiya, rüşvətxorluq halları olmasaydı…” – İlham Əliyev\nBiz hər bir rayonun inkişafı ilə bağlı lazımi addımları atacağıq. Əsas infrastruktur layihələrinin başa çatması o demək deyil ki, biz bu maliyyə və maddi dəstəyi kəsəcəyik. Yox, verəcəyik, ancaq məqsədyönlü şəkildə, ancaq bütün qaydaları nəzərə almaq şərti ilə verəcəyik. Bir də ki, həbs edilmiş icra başçıları, – təkcə Cəlilabad, Şəmkir rayonlarından söhbət getmir, – digər rayonlarda da tender prosedurlarını kobudcasına pozurdular”.\nArazmedia.az-ın xəbərinə görə, bunu Azərbaycan Respublikasının Prezidenti İlham Əliyev Rafiq Cəlilovu Cəlilabad Rayon İcra Hakimiyyətinin başçısı və Rəşad Tağıyevi Şəmkir Rayon İcra Hakimiyyətinin başçısı təyin olunmaları ilə əlaqədar videoformatda qəbul edərkən deyib.\n“Yəni, dövlət xətti ilə aparılan layihələrin, dövlət alışlarının icrası ilə əlaqədar tenderlərdə adətən bir neçə icra başçısına, ya da ki, onun müavininə yaxın olan şirkətlər qalib gəlirdilər. Nə üçün? Çünki burada da rüşvətxorluq və mənimsəmə halları kütləvi xarakter alırdı və bu da dövlət büdcəsinə böyük ziyandır. Əgər korrupsiya, rüşvətxorluq halları olmasaydı, baxın, bizim dövlət büdcəmiz nə qədər artardı, bizim imkanlarımız nə qədər genişlənərdi. Biz bu gün aparılan islahatlar nəticəsində əldə edilmiş əlavə mənfəəti, ilk növbədə, insanların həyat səviyyəsinin yaxşılaşmasına yönəldirik. İndi ilin doqquzuncu ayıdır. Ancaq şəffaflıq nəticəsində, islahatlar nəticəsində dövlət büdcəsində profisit yaranıb və biz bunun böyük hissəsini yenə də insanların sosial müdafiəsinə yönəldirik”, – Prezident vurğulayıb.\nƏgər Halları İlham Əliyev: Korrupsiya Rüşvətxorluq\nPrezidentdən həbs edilən məmurlarla bağlı XƏBƏRDALIQ: “Heç kim canını qurtara bilməz”\n“Əgər yoluxma sayındakı rəqəmlər üç həftə də davam etsə..." - Həkimdən XƏBƏRDARLIQ


Amerikan universitetləri öz məzunları ilə qürur duyur. Amerika universitetlərinin hər birində məzunlar assosiasiyaları mövcuddur – güclü şəbəkə vasitəsi.\n-Florida İnternational University məzunlarının assosiasiyası dünyanın 140 ölkəsində 215 mindən çox məzun birləşdirir.\n-University of Pacific tələbələrin buraxılışdan sonra əlaqə saxlamasını asanlaşdırmaq üçün pulsuz messenger proqramı buraxdı.\n-University of Central Florida-ın məşhur məzunlarının siyahısında artıq 120-dən çox insan — sahibkarlardır, idmançılar, sənətçilər var .\nBu məqalədə biz ən yaxşı Amerika universitetlərinin bəzi məşhur məzunları haqqında danışacayıq:\nBrian Mcclendon Google Maps-ın vitse-prezidenti. Proqram təminatının yaradıcısı, 2015-ci ildən mühəndislik elmlərinin Milli akademiyasının üzvü. Keyhole şirkətinin həmtəsisçisi idi, hansını ki 2014-cü ildə Google Earth üzərində iş üçün google əldə etdi.\nBrad Brooks – Reuters müxbiri. 120-dən çox nəşrlər ilə, Bloomberg, The Independent, The Huffington Post daxil olmaqla, əməkdaşlıq eləyirdi. Bir neçə il Braziliyanın Associated Press bürosuna rəhbərlik etmişdi. 2014-cü ildə FİFA dünya çempionatının korrupsiya komponenti ilə bağlı geniş miqyaslı araşdırma aparıb.\nUniversity o Central Florida\nFernando Calderio – NASA Astronavtı. Rockwell bombardımanlarından birinin müdiri olaraq çalışırdı, sonra isə Kennedy Kosmos Mərkəzinə əsas mütəxəssis olaraq köçdü.\nBu universitetdə birdən iki preziden məzun olub: Eric Delvalle (Panama) və Carlos Flores ( Honduras).\nAlice Hofman – yazıçı, ssenarist, New York Times versiyasına görə bestsellerlərin müəllii. Adelphi Univesitetində İncəsənət ixtisası üzrə bakalavr təhsili almışdır.\nJonathan Larson – bəstəkar, şair və dramaturq, Pulitzer Prize və üç “Tony” mükafatlarının sahibidir. Sosial mövzuya BOOM, həmçin RENT və Tick, tick müziklərin müəllifi kimi tanınıb. Adelphi Universitinin konservatoriyasını fərqlənmə diplomu ilə bitirmişdir.\nFloida İnternational University\nAndy Garcia – aktyor, rejissor, prodüser. “Gotfather: Part 3”, “ The Untouchhables”, “Ocean's Eleven” filmləri ilə tanınır. “Oscar” namizədidir. Hal-hazırda filmoqraiyası 75 roldan ibarətdir.\nSiz də bu universitetlərdə təhsil almaq istəyirsinizsə, Azeri Student şirkətinə müraciət edin.


İcra başçısının taleyi – RAYONUN İQTİSADİ GÖSTƏRİCİLƏRİNDƏN - ASILI OLACAQ - FED.az\nİcra başçısının taleyi – RAYONUN İQTİSADİ GÖSTƏRİCİLƏRİNDƏN - ASILI OLACAQ\n09:14 14 May 2020\nAzərbaycanda icra hakimiyyəti başçılarının fəaliyyətinə onların başçılıq etdiyi rayonların iqtisadi göstəricilərinə əsasən qiymət veriləcək.\nAzərbaycanda iqtisadi artım və geriləmə olan – RAYONLAR / ŞƏHƏRLƏR - TAM SİYAHI\nFED.az xəbər verir ki, bunu prezident İlham Əliyev Kəlbəcər rayonunun yeni təyin edilən icra başçısını qəbul edərkən bildirib.\nDövlət başçısı bildirib ki, bütün dövlət qurumlarının rəhbərlərinin təhlil edilməsini tapşırıb: «Mən göstəriş vermişəm ki, bütün icra hakimiyyəti başçılarının və mərkəzi icra orqanlarının rəhbərlərinin fəaliyyəti ilə əlaqədar müntəzəm olaraq təhlillər aparılsın, onların əldə etdikləri nəticələr təhlil edilsin».\nİlham Əliyevin sözlərindən məlum olub ki, xüsusilə icra başçılarının fəaliyyətinə qiymət veriləndə rayonun iqtisadi göstəriciləri, o cümlədən büdcədən dotasiya alıb-almadığı nəzərə alınacaq: «Çünki hər bir rayonun inkişafı böyük dərəcədə rayona rəhbərlik edən şəxsdən asılıdır. Mən demişəm ki, bizim bütün rayonlarımız artıq dotasiya sistemindən çıxmalıdır. Bu istiqamətdə böyük işlər görülüb. Əvvəllər bütün rayonlarımız dotasiya ilə dolanırdı, dotasiyasız öz tələbatını ödəyə bilmirdi. İndi bir çox rayonlar artıq özləri-özlərini təmin edirlər, bu proses davam etdirilməlidir. Yerli vergilərin yığılması ilə əlaqədar şəffaflıq olmalıdır, dövlət vəsaitinin xərclənməsində tam şəffaflıq olmalıdır və rayonların sosial-iqtisadi inkişafı təmin edilməlidir».\nAzərbaycanda investisiyanın artıb-azaldığı - RAYON/ŞƏHƏRLƏR – SİYAHI\nPrezident deyib ki, onsuz da regionların sosial-iqtisadi inkişafı Dövlət proqramlarında, bütün məsələlər təsdiq edilib, bütün infrastruktur layihələri, bütün əsas tikintilər, bütün sosial infrastruktur layihələri dövlət tərəfindən həyata keçirilir: «Ona görə yerli icra orqanları bu istiqamətdə öz səylərini göstərməlidirlər. Bir daha demək istəyirəm, artıq tapşırıq verilib ki, vəzifəli şəxslərin fəaliyyətinin səmərəliliyi və buraxılan nöqsanlar ilə bağlı təhlillər aparılacaq və məlumat nəzarətdə olacaq».\nAzərbaycanda ən çox və ən az tikinti gedən – ŞƏHƏR/RAYONLAR – SİYAHI


Di Mariya və Neymardan 4:0 açıqlaması\nPSJ-nin oyunçusu Anxel di Mariya və “Barselona”nın hücumçusu Neymar dünən bu komandalar arasında keçirilən Çempionlar Liqasının 1/8 final mərhələsinin ilk matçı barədə fikirlərini bildiriblər. Qol.az-ın yaydığı xəbərə görə, PSJ-nin 4:0 hesablı qələbəsi ilə yekunlaşan oyundan sonra hər iki futbolçu jurnalistlərə açıqlama verib.\nAnxel di Mariya: “Bu, xüsusi gün idi. Öz ad günündə bundan daha gözəl oyun gözləmək olmaz (di Mariya bu matçda 2 qol vurub – red.). Biz oyuna 90 dəqiqə nəzarət etməklə qələbəni tamamilə haqq etdik. Messi, Suares və Neymarı saxlamaq çətin olsa da, bu işin öhdəsindən gəldik.\nMəqsədimiz Çempionlar Liqasında birinci olmaqdır. Dünyanın ən güclü klublarından biri ilə çətin görüşdə özümüzü yaxşı tərəfdən göstərdik. Cavab oyununda daha çox iş görməliyik. “Barselona” ilk dəqiqədən hücum edəcək. Amma biz ilk matçdakı kimi oynamalıyıq. O zaman yarımfinala çıxa biləcəyik”.\nNeymar: “Bu, “Barselona”nın üslubuna yad olan bir oyun və adımıza yaraşmayan məğlubiyyət idi. Belə yenilgini qəbul etmək olmur. Amma PSJ qələbəyə layiq idi. Onlar əla oynadılar, qapımıza yaxınlaşıb yaxşı qollar vurdular. İndi biz növbəti görüş haqda fikirləşməliyik. Baxaq, 1/4 finala çıxmaq olacaqmı? Bu, çox çətin, hətta mümkünsüz görünür. Amma növbəti mərhələyə çıxacağımızı istisna etmək olmur”.\n15 Fevral 2017 [16:07]


Diaspor Komitəsinin əməkdaşları uşaq evini ziyarət etdi – FOTOLAR | Voice Press\nHome Manşet Diaspor Komitəsinin əməkdaşları uşaq evini ziyarət etdi – FOTOLAR\nDiaspor Komitəsinin əməkdaşları uşaq evini ziyarət etdi – FOTOLAR\nYanvar ayının 6-da Azərbaycan Respublikasının Diasporla İş üzrə Dövlət Komitəsinin əməkdaşları Dünya Azərbaycanlılarının Həmrəylik günü münasibəti ilə Şaqan 3 saylı fiziki və əqli qüsurlu uşaqlar üçün 200 yerlik internat evini ziyarət edib.\nVOİCEPRESS.AZ-ın verdiyi xəbərə görə, Yerli Həmkarlar İttifaqı Komitəsinin təşkilatçılığı ilə internat evində olan ziyarətçilər uşaqları bayram azuqələri ilə sevindirib, internat evinin vəziyyəti ilə yaxından tanış olub və bu cür təşəbbüslərin gələcəkdə də davam etdiriləcəyi bildirilib.\nİnternat evinin rəhbərliyi və kollektivinə Dövlət Komitəsinin fəaliyyəti barədə qısaca məlumat verən Komitə əməkdaşları Azərbaycan diasporunu və ölkəmizə dost olan dünya xeyriyyə təşkilatlarını da bu cür sosial layihələrə cəlb etmək barədə planlarının olduğunu qeyd ediblər.\nBildirilib ki, bununla bağlı Dövlət Komitəsində müvafiq strategiya da hazırlanıb. Strategiyada Azərbaycan diaspor üzvlərinin ölkəmizə səfəri zamanı qayğıya ehtiyacı olan insanları ziyarət etməsi, onlara maddi yardımlar göstərilməsi, onların müalicəsi və müayinəsi işlərində fəal iştirak etməsi kimi məsələlər nəzərdə tutulur.\nPrevious articleDaha bir yol çökdü – FOTOLAR\nNext article“Azərbaycanın ipək incisi” müsabiqəsi elan olundu


Sağlam şirniyyat? Oh, Salam Merry! - Yeni reseptlər\nFotoşəkil Allison Wojtowecz\nKim deyir ki, şirniyyatla sağlam yemək arasında seçim etməlisən? Bu sual, Malibulu Susan O'Brien'in Dallasdakı həyətindəki mətbəxində iki dünyanı şirin və sağlam birləşdirən bir şey yaratmaq üçün sınağa başlamasına səbəb oldu. Onun səyləri nəticədə Hail Merry qəlyanaltı və şirniyyat markasına çevrildi.\nHail Merry -nin bir neçə fərqli məhsulu var: macaroons, "möcüzə tarts", "grawnola" və qoz -fındıq və toxum qarışıqları. Bu məhsulların hamısı glutensiz, vegan, kosher, xam, ədalətli ticarət və əsasən üzvi sertifikatlıdır. Normalda, bu pəhriz qaydalarından birini belə izləyən qidalar çox dadlı olmayacaq kimi səslənir; Ancaq bu pəhrizlərin heç birini özüm təqib etmirəm və daha çox səhv edə bilməzdim.\nŞokoladın böyük bir pərəstişkarıyam, buna görə də ilk növbədə bu ləzzətə cəlb olundum. Həm şokoladlı makaron, həm də şokoladlı nanə tartları ilahi olur. Tortlar nəhəng Reese fincanlarına bənzəyir və yaxşı ölçmək üçün üstündə bir az xam köpük qatı olan bir qaş toxumasına malikdir. Makaron çox gözəl görünmür, amma görünüşündə çatışmayan şeyləri ləzzətlə düzəldir. Əsas bir tərkib hissəsi olduğu üçün onlara bir az hindistan cevizi toxuması var. Normalda hindistan cevizi həvəskarı deyiləm, amma şokolad ləzzəti o qədər yaxşı hazırlanıb ki, hətta dadına da baxmamışam.\nLimon, şokolad, çiyələk, sarışın və ən yeni şokoladlı çerez xəmiri də daxil olmaqla macaroons üçün bir çox dad seçimi var. Möcüzə tarts, şokolad, limon, şokoladlı badam yağı, fars kireç, hindistan cevizi vanilya və şokoladlı nanə də daxil olmaqla bir çox dadlara malikdir. Whole Foods və ya Mərkəzi Marketdəki bütün ləzzətlərə baxın. (Qeyd: Porsiyaların ölçüsündən xəbərdar olun, çünki bütün çantanı yemək çox asandır.)\nBu yeməkləri hazırlamaq üçün istifadə olunan təbii və xam maddələr səbəbiylə, tortları və makaronları istehlak etməyə hazır olana qədər soyuducuda saxlamaq vacibdir, çünki onların yağları 72ºF -də əriməyə başlayacaq. Bu qəribə görünə bilər, amma yeyəndə çox gözəldir, çünki ağızda əriyirlər.\nNövbəti dəfə şirin bir şeyə can atanda bu sağlam yeməkləri sınayın. Dad qönçələriniz və yaz bədəniniz bunun üçün sizə təşəkkür edəcək.\nDigər sağlam qida parçalarına baxın:\nNiyə Sarıları Yeməlisiniz?\nPorsiyonun Sağlam Qidalar üçün əhəmiyyəti varmı?\nGöy qurşağını dadın: Fərqli rəngli qidalar bədənimiz üçün nə edir\nOrijinal yazıya baxın, Sağlam Şirniyyatlar? Oh, Salam Merry !, Qaşıq Universitetində.\nVideoya baxın: 3 INGREDIENTS only! Delicious recipe in 5 minutes! vegetarian recipes from maria\nOlduqca doğru! I think it's an excellent idea.\nƏla yazı, bu mövzuda bir neçə məqalə oxuduqdan sonra başa düşdüm ki, mən hələ də digər tərəfdən baxmamışam, amma yazı nədənsə çox maraqlı idi.\nBunun bir şey də yaxşıdır, sizinlə razıyam.\nSağlam şirniyyat? Oh, salam Merry!...


İsmayıl Səfərəlinin filmi Moskva Beynəlxalq Film Festivalında - VarYox\nAzərbaycanlı rejissor İsmayıl Səfərəlinin “Balıqçının qızı” debüt filmi Moskva beynəlxalq film festivalının əsas müsabiqə proqramında yer alıb. Bu sevindirici xəbəri filmin prodüseri Aleksandr Rodyanski də öz auditoriyası ilə paylaşıb.\n“Bu barədə bir dəfə danışmışam, amma çoxdan olub – karantin bütün festival premyeralarını təxirə saldı. Ona görə də icazə verin, sizə rejissor və onun filmi haqda xatırlatma edim. Biz İsmayılla bir neçə il əvvəl Kinotavr film festivalının piçinqində tanış olmuşuq. Onun daxili özgüvəni və ideyasının orijinallığı məndə güclü təəssürat yaratmışdı. İsmayılın öz həyatında köklü dəyişikliklər etməsi də mənim üçün böyük əhəmiyyət kəsb edirdi. O, maliyyə üzrə təhsilini uğurla bitirib, böyük bir investisiya fondunu idarə edib, lakin sonda bunları kənara qoyub xəyallarının arxasınca getməyə – film çəkməyə qərar verib. Film dənizdən qayıtmayan balıqçı atasını gözləyən 14 yaşlı qızın hekayəsinə əsaslanır. Ssenari bəzi məqamlarda rejissorun bioqrafiyasından da bəhrələnib. Əsas qəhrəman Sara kimi, İsmayıl da uşaqlığının böyük hissəsini Abşeronda, Xəzər dənizinin sahilində yerləşən kiçik balıqçı kəndində – öz inancları və adət-ənənləri olan və sakinlərinin bu adətlərə hələ də inandığı patriarxal və hermit cəmiyyətdə keçirib. Bu hekayə mühafizəkar həyat tərzinə qarşı çıxan və çarəsizcə atasını axtaran Saradan bəhs edir.”\nXatırladaq ki, Aleksandr Rodyanski Ukraynanın “1+1” telekanalının təsisçisi, Kinotavr film festivalının prezidenti, həmçinin, məşhur rusiyalı rejissor Andrey Zvyaqintsevin “Sevgisiz”, “Leviafan” filmlərinin prodüseridir.


Azərbaycan deputatları Belçika xarici işlər nazirinə müraciət ediblər – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzərbaycan deputatları Belçika xarici işlər nazirinə müraciət ediblər\nAzərbaycan-Belçika Parlamentlərarası əlaqələr üzrə işçi qrupunun rəhbəri, millət vəkili Elxan Süleymanov və Azərbaycan-Belçika Parlamentlərarası əlaqələr üzrə işçi qrupunun üzvü, millət vəkili Azər Kərimli Belçikanın “Betravel” şirkətinin 2012-ci ildə Dağlıq Qarabağa səyahətin təklif edilməsinə dair məlumat yayması ilə bağlı Belçika Krallığının xarici işlər naziri Steven Vanackere, Belçika Krallığının Azərbaycandakı səfiri Lük Truyens, Belçika-Azərbaycan Parlamentlərarası əlaqələr üzrə işçi qrupunun rəhbəri Filip Blanşar və “Betravel” kompaniyasının rəhbərinə müraciət edib.\nMüraciətdə deyilir: “Bu günlərdə Belçika Krallığında fəaliyyət göstərən “Betravel” kompaniyasının rəsmi internet saytında (http://www.betravel.be/optimum-travel.html) təxribat xarakterli məlumat yerləşdirilib.\nHəmin məlumat həmçinin “La tribune de Bruxelles” qəzetində çap edilib, insanların çoxluq təşkil etdiyi yerlərdə-dəmir yolu vağzallarında və metro stansiyalarında pulsuz qəzet və jurnallar üçün nəzərdə tutulmuş dəmir qutularda yerləşdirilərək, əhali arasında paylanıb.\nKompaniyanın saytında 15-27 sentyabr 2012-ci il tarixlərdə Ermənistan və Dağlıq Qarabağa səyahət təklif edilir. Saytda eyni zamanda tarixi faktlar ciddi şəkildə saxtalaşdırılaraq, Dağlıq Qarabağ müstəqil dövlət kimi göstərilir və XIII əsrdə tikilmiş qədim alban məbədləri erməni kilsələri kimi təqdim edilir.\nQeyd edilənlərlə bağlı diqqətə çatdırırıq ki, ermənilər bu dövrdə həmin ərazilərdə məskunlaşmayıblar, onlar Dağlıq Qarabağa Fars və Osmanlı dövlətlərinin ərazilərindən yalnız XIX əsrin əvvəllərində Cənubi Qafqaz Çar Rusiyasına birləşdirildikdən sonra köçürülüblər. Odur ki, saytda göstərilən məbədlər heç bir halda erməni kilsələri ola bilməz. Bununla bərabər, qədim alban məbədlərinin erməni kilsəsi kimi təqdim edilməsi tarixi faktları saxtalaşdırmaqla yanaşı, həm də bu ərazilərdə yaşamış xalqların tarixi-mədəni irsinə hörmətsizliyin bariz nümunəsidir.\nEyni zamanda bildirməliyik ki, Dağlıq Qarabağ Azərbaycanın tarixi ərazisidir və Azərbaycan Respublikasının ayrılmaz hissəsidir. 1980-ci illərin sonu, 1990-cı illərin əvvəllərində Ermənistan Azərbaycana qarşı silahlı təcavüz edib, Azərbaycanın Dağlıq Qarabağ regionunu və digər 7 rayonunu işğala məruz qoyub. Ermənistan işğal etdiyi ərazilərdə yerli Azərbaycan əhalisinə qarşı etnik təmizləmə siyasəti həyata keçirib və həmin ərazilər monoetnik zonaya çevrilib.\nAzərbaycan xalqına qarşı ən dəhşətli cinayətlərdən biri Xocalı şəhərində törədilib. Belə ki, 1992-ci il fevralın 25-dən 26-a keçən gecə Ermənistan Silahlı Qüvvələri Azərbaycanın Dağlıq Qarabağ ərazisindəki erməni silahlı dəstələri ilə birgə Xankəndi ilə Əsgəran arasında yerləşən Xocalı şəhərini zəbt edərək, Azərbaycan xalqına qarşı soyqırımı siyasəti həyata keçirib. Xocalının işğalı zamanı bir gecə ərzində dinc əhalinin 613 nəfəri, o cümlədən 63 uşaq, 106 qadın, 70 qoca xüsusi amansızlıqla, işgəncələrlə öldürülüb, insanların başları kəsilib, gözləri çıxarılıb, hamilə qadınların qarınları süngü ilə deşik-deşik edilib, 1275 insan əsir götürülüb, Xocalı şəhərinin özü isə məhv edilərək yer üzündən silinib.\nBütövlükdə, işğal zamanı Ermənistanın silahlı qüvvələri tərəfindən 20 mindən çox insan öldürülüb, 50 mindən çox insan yaralanıb və şikəst edilib, minlərlə insan itkin düşüb, məhkəməsiz edamlar və mülki əhalinin kütləvi qırğını, girov götürülməsi, onlardan icbari işlərdə istifadə olunması halları baş verib, 760 mindən artıq azərbaycanlı isə məcburi köçkünə çevrilib.\nHazırda Ermənistanın işğalı altında olan ərazilər Azərbaycanın və dünya birliyinin nəzarətindən kənardadır. Nəzarətsiz zonalara çevrilmiş bu ərazilərdə transmilli mütəşəkkil cinayətkar fəaliyyət üçün münbit şərait formalaşdırılmış, burada narkotik bitkilərin yetişdirilməsi üçün plantasiyalar yaradılmış və narkotik maddələr emal edilir, beynəlxalq terror təşkilatları üçün mənzil qərargahlar və təlim düşərgələri yaradılıb. İşğal altında olan ərazilərdə cinayətkar yollarla əldə edilmiş “çirkli” pulların “yuyulması” həyata keçirilir.\nBir daha diqqətə çatdırırıq ki, beynəlxalq təşkilatlar, o cümlədən BMT, ATƏT, Avropa Birliyi, Avropa Şurası və digərləri Azərbaycan ərazilərinin, o cümlədən Dağlıq Qarabağ regionunun hazırda işğal altında olması faktını tanıyıb, məcburi köçkünlərin öz vətənlərinə qayıtmaq və təhlükəsiz yaşamaq hüququnu təsdiqləyib, Azərbaycanın beynəlxalq səviyyədə tanınmış sərhədləri çərçivəsində, Dağlıq Qarabağ da daxil olmaqla ərazi bütövlüyünü dəstəklədiklərini dəfələrlə birmənalı şəkildə bildirib.\nUzun müddətdir ki, ATƏT-in Minsk Qrupu çərçivəsində münaqişənin sülh yolu ilə həllinə nail olmaq məqsədilə Azərbaycan və Ermənistan prezidentləri səviyyəsində danışıqlar aparılır. Hazırda danışıqlar ATƏT-in Minsk qrupunun həmsədr ölkələri olan ABŞ, Rusiya və Fransa prezidentlərinin G8 (Böyük səkkizliyin) 2009-cu il Akvil (İtaliya), 2010-cu il Muskok (Kanada) və 2011-ci il Dovil (Fransa) sammitləri zamanı qəbul etdikləri bəyanatlarda təklif etdikləri prinsiplər əsasında davam etdirilir.\nBildiririk ki, Azərbaycan tərəfi işğal edilmiş ərazilərin BMT Nizamnaməsinin 51-ci maddəsinə əsasən, özünümüdafiə hüququna malik olmasına baxmayaraq, münaqişənin sülh yolu ilə həllində maraqlıdır və bu məqsədlə öz səylərini əsirgəmir. Lakin Ermənistan tərəfi münaqişənin həllində maraqlı olmadığını və mövcud “status-kvo” vəziyyətinin saxlanılmasında maraqlı olduğunu öz praktiki fəaliyyətində sübuta yetirib. Belə ki, münaqişənin sülh yolu ilə həlli istiqamətində danışıqlar prosesinin davam etdiyi bir vaxtda Ermənistan tərəfi, dünyanın müxtəlif ölkələrində fəaliyyət göstərən erməni diaspor təşkilatları və münaqişənin həll edilməsində maraqlı olmayan müxtəlif qüvvələr mütəmadi olaraq müxtəlif xarakterli təxribatlar həyata keçirirlər — müxtəlif ölkələrdəki şirkətlərin Azərbaycanın işğal altında olan ərazilərində güzəştli şərtlərlə fəaliyyətə cəlb edilməsi, digər ölkələrin sənət adamlarının bu ərazilərdə konsertlərinin təşkili, bu ərazilərə dünyanın müxtəlif ölkələrindən turistlərin dəvət edilməsi istiqamətində səylər göstərilir, dünyanın müxtəlif ölkələrində fəaliyyət göstərən təşkilatlara Azərbaycanın Dağlıq Qarabağ bölgəsini Ermənistanın ərazisi kimi göstərildiyi xəritələr təqdim edilir.\nQeyd edilməlidir ki, Belçika Krallığında fəaliyyət göstərən “Betravel” kompaniyasının rəsmi saytında və “La tribune de Bruxelles” qəzetində 15-27 sentyabr 2012-ci il tarixlərdə Dağlıq Qarabağa səyahətin təşkil ediləcəyi barədə məlumatların yerləşdirilməsi və Dağlıq Qarabağın Ermənistan bölümündə verilməsi belə bir növbəti təxribatlardandır.\nOdur ki, “Betravel” kompaniyasından rəsmi saytından belə təxribat xarakterli məlumatları dərhal yığışdırmağı, “La tribune de Bruxelles” qəzetində çap edilmiş məlumatların reallığı əks etdirmədiyini və həmin məlumatların təkzib edilməsini əks etdirən materialın dərc edilməsini, Azərbaycanın dövlət suverenliyi və ərazi bütövlüyünü şübhə altına ala biləcək məlumatlar yaydığına görə izahat verməsini və Azərbaycan dövlətindən üzr istəməsini tələb edirik.\nNəhayət, bildirmək istəyirik ki, Azərbaycan dövlət strukturlarının rəsmi icazəsi olmadan Dağlıq Qarabağa səfər etmək Azərbaycanın sərhədlərinin pozulması və dövlət suverenliyinə hörmətsizlik kimi qiymətləndirilir. Belə bir addımı atmış xarici ölkə vətəndaşları Azərbaycan tərəfindən arzuolunmaz şəxslər kimi qiymətləndirilir və bir daha Azərbaycan ərazilərinə buraxılmırlar”.


Mayın 31-dən bu yumşalmalar olacaq – Rəsmi açıqlama – Qarabağ Əlillərinə Qayğı ictimai birliyi\nby Admin 29 May 2020 0131\n“Qafqazinfo”ya daxil olan məlumatda bildirilir ki, ötən müddət ərzində yeni növ koronavirus (COVID-19) infeksiyasının ölkə ərazisində geniş yayılmasının qarşısının alınması istiqamətində effektiv tədbirlər həyata keçirilmiş və infeksiyanın yayılması nəzərət altına alınmışdır. Bununla belə dünyada pandemiya vəziyyəti hələ də davam etdiyindən və COVID-19 infeksiyasının müalicəsi üçün zəruri dərman preparatı, eyni zamanda bu xəstəliyə qarşı peyvənd tapılmadığından virusla mübarizə hər kəsin gündəlik həyat tərzinə çevrilməlidir. Hər bir şəxs sosial məsuliyyətdən irəli gələrək özünü, yaxınlarını və digər cəmiyyət üzvlərini qorumaq üçün movcud sanitar-gigiyenik qayda və tələblərə ciddi riayət etməli, başqalarını da bu fəaliyyətə dəvət etməlidir.\nBakı, Sumqayıt, Gəncə, Lənkəran şəhərləri və Abşeron rayonunda dövlət qurumlarında işçilərin say həddinin məhdudlaşdırılması ləğv olunur; ölkə ərazisində iri ticarət mərkəzlərinin və “Mall”arın fəaliyyəti bərpa olunur (nəzdindəki uşaq və digər əyləncə mərkəzləri, kinoteatrlar, ictimai iaşə məkanlarının fəaliyyəti istisna olmaqla);\nNaxçıvan Qarnizonu Qoşunları komanda-qərargah məşqi keçirib\nSosial xidmətlər sistemi təkmilləşdirilməklə bu xidmətlərin əhatə dairəsi genişlənəcək\nAdmin 22 İyun 2020 22 İyun 2020\nÖtən dövrdə 95 mindən çox şəxsə e-qaydada pensiya və müavinət, təqaüd təyin olunub\nFuad Nağıyev: Azərbaycanda turizm dəstəyə ehtiyacı olan sahə kimi qiymətləndirilir


Yara'na məlhəm (8-ci bölüm) » Qadınla.Com - Qadınlar Birİncidir!\nTarix: 24-06-2019, 11:00\nEvdən çıxıb Sofiyanın işlədiyi kafeyə gəldim. Keçən dəfəki gəlişimə nisbətən, bu gün dolu idi bura. Boş masanın birinə keçib otururkən gözüm Sofiyanı axtarırdı. Qarşı tərəfdəki masaya tort verirdi. Üzünü döndərdikdə məni gördü. Gözləmirdi məni... Ətrafına baxdı, daha sonra mənə yaxşınlaşdı "Menyu gətirim?" deyə soruşdu. Üzü bəyazlamışdı... Ona yatıb dincəlmək lazım idi. "Həə gətirərsən. Amma de görüm mədənin ağrısı keçdi?"dedim. Başqa nə deyə bilərdimki? Çox bəlli edirdim görəsən özümü.. "Əslində, yox... Amma işləməyə məcburam" deyib alt dodağını dişlədi. Ağıllı bir cümlə qurmalı idim. "Niyə məcbursan? İcazə vermirlər getməyinə?" İstədiyim yərə gəlməli idim. "Yox gərək yerimə bir adam qoyam. Oda yoxdu... Çox danışdıq biz mən getməliyəm"deyib dönərkən ayağa qalxıb qoluna toxundum. Qolunda olan əlimə baxdıqda, utanc hissi ilə əlimi qolundan çəkdim. Utanılası bir şey var idi? "Sənin yerinə mən işləsəm? Yəni sanmaki sənə görə deyirəm. Mənə lazımdı bu gün bu iş.. Çünki evdekilərlə dava etmişəm... Və onlara göstərmək istəyirəmki məndə işləyə bilərəm. Qəbul edirsən?"dedim. Yadımdan çıxmasın deyə, cümlələri ara vermeden demişdim. "Qəribədi... Bu gün bu təklifin ilə 2 ci yaxşılığındı edirsən mənə... Başqa bir vaxt olsa hec vaxt qebul etməzdim... Amma buna indi həqiqətən ehtiyyacım var." dedi. Şükür.... Uzatmadan qəbul etmişdi. Sanki, bir az özgüvəni artmışdı... Daha insanlar ilə danışmaqdan çəkinmirdi. "O zaman vaxt itirməyək. Müdürünə yaxınlaşıb vəziyyəti izah edək"dedim. Az çox bu işdən başım çıxırdı. Ailəmin göz bəbəyi olsamda, səhv hərəkət etdikdə kafelerdə ofsiantlıq edirdim. Ya da maşınım əlimdən alınırdı. Bu məsələni həll etdikdən sonra Sofiya getmişdi. Mən isə iş başına keçmişdim. Sevinirdim... Onun yükünü bir az azlatdım deyə çox sevinirdim. Saat 7 də kafedən çıxıb birbaşa evə gəlmişdim. Yorğunluqdan ölürdüm ... Otağıma çıxıb özümü yatacağıma atdım. Bildiyiniz atdım yəni! Sofiya bu yorğunluq ilə necə baş edirdi? Başımda ağrımağa başlamışdı. Ağrının keçməsi ilə,alnımı ovuşdurmağa başlayıb, cibimdən telefonu çıxardıb ona yazmağa başladım.\nKamran: necə oldu mədənin ağrısı?\nSofiya: indi yaxşıyam yatıb durdum düzəldi\nKamran: bəs işdə deyildin sən?\nSofiya: işdə idim. Amma hec gözləmədiyim bir sey oldu. Direktorun bacısı oğlu gəlmişdi kafeyə. Adı Kamrandı bu arada. Mədəm üçün bu gün mənə dərman almışdı. Ordada soruşduki mədənin ağrısı keçdi falan. Sonra dedi sənin yerinə işləyə bilərəm. Yəni özü üçün etdi əslində. Uzun sözün qısası O işlədi mən gəldim evimə\nKamran: O baxıramda dünyalı insanlar ilə danışmağa başlamısan artıq\nSofiya: birdən oldu. Məndə hec gözləmirdim :)\nKamran: əla onda\nSofiya: səndə nə yenilik var?\nKamran: mənəmdə ... yenilik çoxdu... problemlər daha çoxalıb...\nSofiya: danışmaq istəsən burdayam\nKamran: bilirəm... indi deyil amma, bəlkə vaxt danışacam sənə...\nSofiya: bu arada, bu gün axşam telefonla danışa bilməyəcəyik.Çünki başqa bir dostum ilə danışmalıyam.\nKamran: sənə necə xoşdusa elədə olsun.\nMən çıxıram indi. Özünə yaxşı bax\nSon mesajı yazıb interneti bağladım. Həqiqətən artıq bir problemim var idi. Və bu mənim canımı sıxmağa başlamışdı. Ona 'doğruluq-cəsarət' oyununda yazdım. Bu oyunu 'virtual dostluq' adı altında davam etdirdim. Daha sonra nə olacaqdı hə? Bir gün bu gərəcəklər ortaya çıxdıqda Sofiya üzümə belə baxmaycaqdı... Hara qədər belə gedəcəkdim? Özümü rahat hiss edə bilmirdim artıq. İçimdə bir yerlərdə narahatlıq hissi baş qaldırırdı. Mən bir oyunun, başından böyük bir işlərə yol açacağını bilmirdim. O gün pencerenin yanında oturub kitab oxumasaydı, mən onu tanımaycaqdım. Yaşıl gözləri, daima yaşlı idi... Mən ona sadecə yaxşılıq edirdim? Yəni, etdiyim bir yaxşılıq idi. Başqa bir niyyətim yox idi. Başqa bir niyyətə sahib deyildim... Sofiya həyatıma daxil olandan sonra, öz həyatımı unutmuşdum. Əslində, yaşadığım 'boş' bir həyatımı unutmuşdum. Həyatımın mənası yox imiş... Bir çox şeyin fərqinə vardım artıq. Məsələm, özümü tanıdım... Ona yanaşma tərzim bir başqa oldu... Bir sözlə son günlərdə həyatım çox dəyişdi. Onun həyatında bir Kamran olmaq istəyirdim daha.\nOnun yanında olsaydım, yarasına məlhəm olardım. Onun üzünün gülməsini istəyirəm artıq. İrəlləyən vaxtlarda, bu məsələyə bir çarə tapmalıydım. Hər zamn olduğu kimi ən yaxşısı yatmaq idi. Səhər gözlərimi yağışın səsi ilə açdım. Aprel ayı olduğundan aramsız yağışlar yamağa başlamışdı artıq. Məktəbə getmək üçün hazırlaşıb evdən çıxdım. Yenə könül onu görmək istəyirdi. Dərsə girməyib bufetə gəldim. Sözdə, anama bu il məzun olacam demişdim. Bu gedişlə çətin olam... Hər zamanki masa tərəfə irəllədikdə öz adımı eşitməyim ilə ayaq saxladım. Bir səs zərifcə "Kamran..."söyləmişdi. Bu səsin sahibin tanıyırdım. Üzümü ona dönərdim. Yavaş adımlar ilə mənim olduğum nöqtəyə yaxınlaşdı. "Dünən sənə təşəkkür edə bilmədim..."dedi çəkingən bir tərzdə. "Təşəkkürə ehtiyyac yoxdu... Dərsin boşdusa 2 çay içək?"deyə bir təklif etdim ona. Mən ona çay içək deyə bir təklif etdim? Hansı ağıla qulluq edib, görəsən təklif etdim. Özümü şühbəli aparmağa davam edirdim. Ona çətin sual vermişdim... "Olarda... Amma... Mənimlə görünməkdən çəkinmirsən?" deyib başını aşağı əydi. Nə qədər gözəl olduğunun fərqində belə deyildi... O sacları açsa, gözünün içi daima gülsə ondan daha gözəli ola bilməzdi... "Deyəsən sən özünə, güzgüdə baxmamısan..."dedim ona. "İnsanları alçatmaqdan zövq alırsız?! Hamınız eynisiz! Mənə çirkin damğası vurmaqdan əl çəkin!"dedi əsəblə. Yanlış anlamışdı dediyimi... Dönüb getmək istəyərkən, qolundan tutub özümə tərəf çəkdim daha sonra qulağına yavaşca "Baxdığın, güzgülər çatlamalıdı, məncə... Çünki, daş belə olsa sənin, bu gözəlliyinə çatlar, Sofiya... "deyə pıçıldadım.\nSon cumle harikaa\nSon cumle. Ela..gozel bir bolum daha\n26 iyun 2019 23:33\nAyy son cümlə nə gözəl idi Kamran belə irəlilə\nmence qiz cirpacaq bu sozleri oglanin tepesine, cunki inanmayacaq semimiliyine))\nyani men onun yerinde olsam bele ederdim\nHeç güləcəyim yoxdu bacişim Bu Sofiya var haa hər şey beklenilir\n24 iyun 2019 15:35\n24 iyun 2019 15:03\n24 iyun 2019 14:58\nAmanin!! Romantika!! Cox gozel bir bolum oldu. Muhtesem. Tesekkurler. Maraqliydi\n24 iyun 2019 11:55\nvauu maraqli oldu\n24 iyun 2019 11:33\nMence kamran her seyi acib demeliydi\nNe vaxta qeder uzadacaq bunu\nMaraqli bolum oldu tsk\n24 iyun 2019 11:16


İkinci ANIMAFILM festivalına ssenari qəbulu başa çatıb - Frame.az\n19/08/2019 aquaviridis\t0 Comments\n2-ci ANİMAFİLM-ə Azərbaycandan yalnız 1 film, ümumiyyətlə isə 50 ölkədən 268 müraciət daxil olub\nANİMAFİLM komandası öz film və ssenarilərini müsabiqə proqramına təqdim edən bütün iştirakçılara minnətdarlığını bildirir və xəbər verir ki, Filmfreeway beynəlxalq festival platforması vasitəsilə seçim komissiyasına 50 müxtəlif ölkədən cəmi 268 müraciət daxil olub.\n“Bu il ən çox müraciət ABŞ və Böyük Britaniyadan daxil olub. Çox maraqlı filmlər və ssenarilər almışıq. Amma əfsuslar olsun, Azərbaycandan müsabiqəyə cəmi bir film göndərilib, o da xaricidə yaşayan bir azərbaycanlı tərəfindən. Bu, çox xoşagəlməz haldır və bir daha onu göstərir ki, Azərbaycanda animasiya kinosu çox ağır vəziyyətindədir. Təəssüflə bildirirəm ki, bu il “Ən yaxşı qısametrajlı Azərbaycan animasiya filmi” müsabiqəsi baş tutmayacaq”,– festivalın direktoru Rəşid Ağamalıyev bildirib.\nFestivalın seçim komissiyası bütün müraciətləri nəzərdən keçirdikdən sonra 2019-cu il avqustun 31-dək iştirakçılara nəticələr haqqında məlumat verəcək. Müsabiqə proqramına seçilmiş film və ssenarilərin siyahısı avqustun 31-dəfestivalın rəsmi www.animafilm.az saytında elan ediləcək.\nXəbər verildiyi kimi Azərbaycan animasiyasının inkişafına töhfə vermək məqsədilə 18-20 oktyabr 2019-cu il tarixində Bakıda 2-ci ANİMAFİLM Beynəlxalq Animasiya Festivalı keçiriləcək.\nFestivalda üç gün ərzində uşaqlar və böyüklər üçün çəkilmiş onlarla yerli və xarici animasiya filmləri təqdim olunacaq, müxtəlif vokşoplar və tədbirlər keçiriləcək, müsabiqə proqramlarına yekun vurularaq qaliblər mükafatlandırılacaq.\nBu festival Azərbaycanda animasiya sənətinin inkişafını təşviq edəcək illik tədbir olan 1-ci ANİMAFİLM Beynəlxalq Animasiya Festivalının (2018) davamıdır.\nBuilki festivalda uşaqlardan ibarət münsiflər heyəti də böyüklərlə birgə fəaliyyət göstərəcək.\nBaxış sayı: 1. 952\n← Azərbaycan Premyer Liqası: “Səbail” “Zirə”ni məğlub edib\nBeynəlxalq Muğam Mərkəzinin səhnəsində hind rəqsləri təqdim olunub →\n22/02/2021 aquaviridis\t0


Qarabağdakı hərbi əməliyyatlar beynəlxalq hüquqa zidd deyil -\n21:05 21 Oktyabr 2020 Oxunub : 3947\nBöyük Britaniya mətbuatında siyasi analitik Elxan Şahinoğlu və siyasi şərhçi Elnur Eltürkün Azərbaycanın hazırda erməni təxribatına cavab olaraq davam etdirdiyi əks-hücum əməliyyatları, Qarabağ müharibəsinə həsr olunan geniş təhlili dərc olunub.\nAzvision.az xəbər verir ki, təhlildə müharibənin başlanması səbəbi izah olunmaqla yanaşı, qonşu dövlətlərin, o cümlədən Türkiyənin, Rusiyanın və İranın rolundan və müharibənin gedişatına təsir imkanlarından danışılıb.\nMəqalədə qeyd edilib ki, nəticəsiz qalan 27 illik danışıqlardan sonra Azərbaycanın işğal altındakı torpaqlarını güc yolu ilə geri qaytarması siyasəti beynəlxalq hüquqa zidd deyil. Əksinə, bu hüquq BMT-nin 4 qətnaməsindən tutmuş digər beynəlxalq təşkilatların sənədlərində əks olunub. Azərbaycan danışıqların əleyhinə deyil, ancaq müharibənin dayandırılması üçün Ermənistan öz qoşunlarını Azərbaycan ərazisindən çıxartmalıdır. Bildirilir ki, Azərbaycan müharibəni öz ərazisində aparır.\nYazıda resursları tükənən Ermənistanın məğlubiyyətə məhkum olunduğu əsaslandırılaraq böyük dövlətlərin Azərbaycana mane ola bilmədikləri də vurğulanıb.\nTeqlər: Böyük-Britaniya Elxan-Şahinoğlu DağlıqQarabağ